Leerbestuurstelsels teenoor sosialenetwerk-omgewings: die ontwikkeling van 'n geïntegreerde tegnologiese onderrig-leer-model - Imelda Smit | LitNet
Imelda Smit, Linda du Plessis2013-02-20
Uit die literatuur blyk dit duidelik dat daar uiteenlopende bevindings is rakende die gebruik van sosiale netwerke in onderrig. Sommige opvoedkundiges beskou die gebruik daarvan as 'n nuttelose vermorsing van tyd en 'n fokusverskuiwing weg van akademiese doelwitte. Daarteenoor bewys opvoedkundigenavorsingsresultate dat die gebruik daarvan bemagtigend en onvermydelik is. Hierdie uiteenlopende bevindings beklemtoon die feit dat sosialenetwerk-omgewings (SNO's) nuwe uitdagings in die leeromgewing teweeg bring. Hierdie artikel beskryf die proses, asook resultate, van 'n sosialemedia-ingryping wat ten doel gehad het om studente se betrokkenheid by leer te bevorder en, as uitvloeisel daarvan, kognitiewe leer in die vak stelselontleding en ontwerp (SOO) as deel van 'n inligtingstegnologie-kursus by 'n Suid-Afrikaanse universiteit te bevorder. Die vak behels sowel 'n teoretiese as 'n praktiese komponent, en in die verlede is die kognitiewe vlak en vaardighede wat geassesseer word, bevraagteken. Deur die implementering en gebruik van sosiale netwerke in die eerste semester van die vak is 'n weg gebaan vir die geïntegreerde aanwending van tegnologie in die tweede semester. Daar is op SNO besluit omdat dit bekostigbaar, beskikbaar en toeganklik vir die meeste studente is. Die ingryping sou onder meer poog om aanvanklike hindernisse uit die weg te ruim, aanvaarding deur studente te bewerkstellig en pedagogiese beginsels vir gebruik van SNO's vas te lê. Die oorhoofse doel van die studie was om die moontlikhede en studente se ervaring van leer in 'n leeromgewing wat deur SNO's ondersteun word, te ondersoek. Bevindings en aanbevelings vir die aanwending van SNO-toepassings om kognitiewe leer te bevorder word ook bespreek, en onderrigontwerp vir die aanwending van SNO's tydens onderrig word voorgestel.
Learning management systems versus social networking environments: the development of an integrated technological teaching and learning model The use of computer-mediated communication (CMC), e.g. e-mail and text-based conferencing, particularly in asynchronous mode, has rapidly increased within higher education. Findings from the educational research literature on the value of social networking in education range from its being a waste of time and a distraction from academic goals, to contrary views that it is empowering and inevitable. These diverging opinions make it clear that social networking sites (SNSs) are bringing about new challenges to the learning environment. Learning management systems (LMSs) and social networking sites (SNSs) are two important resources investigated in this study, and are defined below.
In antwoord op hierdie nadele is daar bemoedigende navorsingsresultate, soos opgeskryf deur Timmis (2012), wat daarop dui dat studente ikone soos :D ofgebruik om emosie aan te dui. Ikone saam met spesifieke woorde word dus gebruik as 'n plaasvervanger vir nie-verbale kommunikasie, byvoorbeeld "jis" wat algemeen gebruik word om die vloei van kommunikasie aan te moedig en om gemeenskaplike grond te vind. Romeo (2001) het bevind dat sommige studente dit as intimiderend ervaar het om hulle gedagtes op skrif te stel. Navorsing deur Ellison e.a. (2007) dui weer daarop dat studente verkies om SNO's vir sosiale, informele en groepbesprekings te gebruik, eerder as vir formele kommunikasie met 'n dosent. Teclehaimanot en Hickman (2011) het bevind dat studente in die algemeen, maar spesifiek vroulike studente, nie daarvan hou dat dosente toegang tot hulle Facebook-profiele het nie. Kommunikasie word as aktiewe gedrag beskou, terwyl die bestudering van ander se profiele as passiewe gedrag beskou word.
3.1 Pakkiemodel Die pakkiemodel, of Amazon-model, fokus op die leerinhoud en groepbesprekings, en samewerking vind rondom die leerinhoud plaas (Wilkins 2011). Die leerinhoud word dus "verpak" met sosiale media. Die Amazon-boekewerf het aan hierdie model sy naam besorg. In 'n hoëronderrig-omgewing word boeke vervang deur die vak se inhoud, en studente en dosente werk saam aan die leerinhoud deur insette, kommentaar en kritiek te lewer. Die pakkiemodel is 'n manier waarop formele leerbenaderings gesosialiseer kan word deur die sosiale media rondom die leerbronne te plaas. In hierdie geval is die leerinhoud elektronies. Studente het dan die geleentheid om die werk te bespreek, kommentaar te lewer en met mekaar te kommunikeer deur middel van die netwerk – voor, gedurende en na afloop van 'n klas. Hulle kan mekaar op hoogte hou van verandering aan 'n kursus of 'n klas. Die meeste van hierdie interaksies is ongestruktureerd, ad hoc, nie naspeurbaar nie en vind tussen individuele studente plaas. Timmis (2012) het bevind dat sosiale interaksie rondom leerinhoud die leerproses bevorder deurdat verskillende perspektiewe gegee word, en dit verhoog ook die waarde van die inhoud. Figuur 1a toon 'n voorstelling van die pakkiemodel.
Uit die gebruikerstatistiek in Figuur 4 kan duidelik gesien word dat die aantal aktiewe gebruikers, die aantal kere wat die omgewing besoek word en die hoeveelheid inligting wat beskikbaar is, alles op 'n intensiewe en hoogs gebruikte omgewing dui. Figuur 4. Gebruikerstatistiek van die LBS in die vak SOO